joelniklaus/EU_Wikipedias huggingface dataset:
Velký Špičák (národná prírodná rezervácia)

Národná prírodná rezervácia Velký Špičák bola vyhlásená v roku 1964 na ploche 46 ha v nadmorskej výške 650- Na hrebeni Velkého Špičáku () a Velkého Javoří () neďaleko od mesta Třešť v okrese Jihlava.

Relatívne pozvoľný chrbát medzi oboma vrchmi sa vo vrcholovej partii Veľkého Špičáku mení vo veľmi členitý terén s vystupujúcimi mrazovými zrubmi a menšími kamennými morami. Na Špičáku nájdeme hlboké kambizeme kyslé. Na sutinách možno nájsť kambizeme so zvýšeným obsahom humusu. V okolí neveľkých pramenísk sa vyvinuli kambizeme oglejené. Pôdy sú väčšinou hlinité až ílovitohlinité.

Rastlinstvo 
V lesnom poraste prevažujú jedľa s bukmi na úbočiach javor horský (Acer pseudoplatanus) a mliečny (Acer platanoides), jaseň štíhly a brest horský (Ulmus glabra). Pozoruhodný v týchto nadmorských výškach je výskyt duba letného (Quercus robur). Les má charakter pralesa.

V bylinnom podraste rastie mesačnica trváca (Lunaria rediviva), cesnak medvedí (Allium ursinum), snežienka jarná (Galanthus nivalis).

Kríkové poschodie obsahuje vzácny lykovec jedovatý (Daphne mezereum).

Živočíchy 
Zo živočíchov sú tu zastúpené niektoré druhy vtákov hniezdiacich v stromoch (holub plúžik (Columba oenas) , kolibiarik sykavý (Phylloscopus sibilatrix), žlna sivá (Picus canus), glezg obyčajný (Coccothraustes coccothraustes), vlha obyčajná (Oriolus oriolus) a ďalšie). Boli tu zistené aj niektoré vzácnejšie druhy pavúkov.

Referencie

Pozri aj 
 Zoznam chránených území v okrese Jihlava

Iné projekty

Externé odkazy  
 Výnos Ministerstva školstva a kultúry o zriadení štátnej prírodnej rezervácie 
 Na stránke BioLib.cz 
 Kultúrne a prírodné dedičstvo kraja Vysočina 
 Profil rezervácie na stránkach projektu Ochrana prírody a krajiny v Českej republike

Zdroj 

Chránené územia v okrese Jihlava
Územia európskeho významu v Česku
Národné prírodné rezervácie v Česku
Křižanovská vrchovina
Pralesy v Česku
Třešť
Kráľova studňa (Slovenský kras)

Kráľova studňa je prírodná rezervácia v správe štátnej ochrany prírody Slovenský kras.

Nachádza sa v katastrálnom území obce Silická Brezová v okrese Rožňava v Košickom kraji. Územie bolo vyhlásené v roku 1982 na rozlohe 11,2137 ha. Ochranné pásmo nebolo určené.

Predmetom ochrany je: PR je vyhlásená na ochranu typických porastov slatinnej jelšiny v Slovenskom krase so všetkými vývojovými štádiami a výskytom viacerých ojedinelých a chránených druhov rastlín na vedeckovýskumné, náučné a kultúrno-výchovné ciele.

Referencie

Externé odkazy 
 Prírodná rezervácia Kráľova studňa, Štátny zoznam osobitne chránených častí prírody SR
 Chránené územia, Štátna ochrana prírody Slovenskej republiky

Zdroj 

Prírodné rezervácie v Košickom kraji
Chránené územia v okrese Rožňava
Silická Brezová
Ľubomír Petrák

Ing. Ľubomír Petrák, CSc. (* 6. august 1961, Myjava – † 20. február 2021, Bratislava) bol slovenský politik, poslanec Národnej rady Slovenskej republiky za SMER-SD a starosta Hurbanovej Vsi.

Život 
Vyštudoval Strojnícku fakultu Slovenskej technickej univerzity v Bratislave. Profesne neskôr na fakulte pôsobil ako odborný asistent. Od deväťdesiatych rokov bol podnikateľ a spoločník vo viacerých spoločnostiach (CORRECT Plast, s.r.o., HB REAL, s.r.o.).

Petrák zomrel 20. februára 2021.

Politická činnosť 
Ľubomír Petrák bol starosta malej obce Hurbanova Ves v okrese Senec.

V roku 2002 sa stal posledným predsedom SDĽ. 4. december 2004 na 10. zjazde SDĽ v Banskej Bystrici bol po tom, čo schránková firma uhradila záväzky SDĽ, schválený zánik strany zlúčením so SMERom od 31. decembra 2004. Smer sa stal prakticky zo dňa na deň najbohatšou politickou stranou na Slovensku. Majetky Smeru a SDĽ podľa výročných správ z roku 2003 prevyšovali 70 miliónov korún. SDĽ mala vtedy majetok 48,5 milióna (dvakrát viac ako Smer). Podľa Petra Bárdyho práve Petrák je muž, ktorý „odovzdal“ do rúk Roberta Fica SDĽ a aj preto je doteraz významným politikom SMERu. 

Ľubomír Petrák bol poslancom Národnej rady Slovenskej republiky za SMER-SD kontinuálne od roku 2006. V roku 2016 sa stal predsedom výboru pre vzdelávanie, vedu, mládež a šport a bol členom výboru pre európske záležitosti.

Podľa jeho vystúpení v Národnej rade na tému zmien školského zákona považoval napr. funkciu rady školy za zbytočnú, pretože dokumenty, ktoré dostáva od riaditeľa školy k odsúhlaseniu, už nemôže nijako ovplyvniť. Bol zástancom požiadaviek na zvyšovanie platov učiteľov a plénum poslancov informoval aj o prebiehajúcich štrajkoch Iniciatívy slovenských učiteľov, ktoré sa konali v roku 2016. Iniciatíve vyčítal, že málo diskutuje a viac protestuje na verejných zhromaždeniach.

Referencie

Externé odkazy 

Slovenskí politici
Politici SDĽ (1990)
Politici Smeru
Predsedovia slovenských politických strán
Poslanci NR SR (2006 – 2010)
Poslanci NR SR (2010 – 2012)
Poslanci NR SR (2012 – 2016)
Poslanci NR SR (2016 – 2020)
Poslanci NR SR (2020 – 2024)
Slovenskí komunálni politici
Absolventi Strojníckej fakulty Slovenskej technickej univerzity v Bratislave
Vyučujúci na Strojníckej fakulte Slovenskej technickej univerzity v Bratislave
Úmrtia na COVID-19
Osobnosti z Myjavy
České národné hokejbalové družstvo mužov

České národné hokejbalové družstvo mužov je národné družstvo mužov, ktoré reprezentuje Česko v medzinárodných hokejbalových súťažiach a priateľských zápasoch. Funguje pod záštitou Českomoravského svazu hokejbalu (ČMSHb). Jeho najväčším úspechom je zlatá medaila z majstrovstiev sveta v rokoch 1998, 2009 a 2011.

Vrcholné podujatia 
České družstvo sa zúčastnilo všetkých turnajov majstrovstiev sveta. Až na turnaj v roku 2005, keď sa nedostalo ani do semifinále, získalo zakaždým medailu, tú najcennejšiu trikrátv rokoch 1998, 2009 (oba turnaje sa organizovali v Česku) a 2011 (na Slovensku). V roku 2009 prešlo turnajom bez prehry, aj keď v semifinálovom stretnutí so  a potom finálovom stretnutí s  vyhralo až v predĺžení.

Družstvo sa taktiež zúčastnilo všetkých turnajov majstrovstiev Európy, na ktorých dokazálo v rokoch 1996 a 2000 získať zlatú medailu. Vo finálovom stretnutí na poslednom turnaji, v roku 2000, zvíťazilo nad Slovenskom.

Výsledky 
Majstrovstvá sveta

Majstrovstvá Európy

Referencie

Externé odkazy 
 Oficiálna stránka Českomoravského svazu hokejbalu 
 České družstvo na stránke MS 2015 
 Hokejbalový spravodaj Českomoravského svazu hokejbalu 

Národné hokejbalové družstvá
Hokejbal
Národné
SlovBus SB 122

SlovBus SB 122 je midibus, vyrábaný slovenskou spoločnosťou SlovBus a.s. na podvozku Asia.

Konštrukcia  
Na podvozku od kórejskej spoločnosti Asia Motors je umiestnená karoséria panelovej konštrukcie. Motor sa nachádza v prednej časti. Priestor pre cestujúcich je klimatizovaný. Sedadlá vodiča a spolujazdca sú prístupné z vlastných dverí, sedadlám pre cestujúcich slúžia dvere na pravej bočnici medzi nápravami.

Výroba a prevázdka 
Na slovenskom trhu sa výrobcovi podarilo umiestniť štyri vozidlá.

Referencie 

Autobusy SlovBus
Evanjelický kostol v Dobšinej

Evanjelický kostol v Dobšinej je gotický kostol, ktorý bol vyhlásený za národnú kultúrnu pamiatku dňa 6. mája 1963. Ide o neskorogotickú stavbu z konca 15. storočia na pôdoryse gréckeho kríža. Kostol bol v minulosti mnohokrát prestavaný a tak v súčasnosti dominuje jeho neogotická podoba. Stavba získala na význame v roku 2002, kedy boli objavené pôvodné gotické fresky v interiéri kostola. Stojí na Zimnej ulici, v centre mesta.

História
Prvá zmienka o evanjelickom kostole v Dobšinej pochádza z roku 1480. Podľa archívnych záznamov stála na mieste terajšieho kostola kaplnka sv. Valentína postavená v 1. polovici 14. storočia, vedľa ktorej bol v roku 1480 postavený neskorogotický jednoloďový kostol. Nálezy neskorostredovekej výmaľby presbytéria, jej rozsah a umelecká úroveň malieb sú dôkazom hospodárskej prosperity mesta v 2. polovici 15. storočia. Od čias reformácie bol tento kostol neprestajne v rukách evanjelikov. V roku 1641 boli obidve stavby spojené do jedného celku a v roku 1727, vzhľadom k nárastu počtu obyvateľstva, bol kostol rozšírený o priečnu loď a následne spojený so samostatne stojacou vežou. Zásadná prestavba kostola sa odohrala v roku 1891, kedy kostol získal súčasnú neogotickú podobu. Kostol bol obnovovaný po roku 1989.

Architektúra
Kostol je neskoro gotickou architektúrou v minulosti zásadne prestavanou. V súčasnej podobe ma pôdorys gréckeho kríža. V roku 2002 sa pri prieskume vo svätyni kostola našli vzácne stredoveké fresky. Freska nachádzajúca sa na ľavej strane víťazného oblúka dokonca predstavuje nemeckú sväticu, Hildegardu z Bingenu. Ako svoju patrónku si ju sem priniesli nemeckí kolonisti. Jedná sa o jej jediné zobrazenie na Slovensku. Na pravej strane nájdeme významného učenca a učiteľa cirkvi, autora úplného prekladu Biblie do latinčiny, svätého Hieronyma v kardinálskom klobúku. Zobrazený je podľa legendy ako vyťahuje tŕň z laby raneného leva, ktorý za ním prišiel do kláštora.

V sakristii chrámu sa nachádza pamätná tabula pripomínajúca vpád Turkov do Dobšinej napísaná v latinčine a v starej nemčine. V interiéri upútajú aj barokové obrazy štyroch evanjelistov, dvojmanuálový organ z roku 1876 z organarskej firmy Karl Hesse z Viedne. V rámci interiéru sa ďalej nachádzajú kamenná krstiteľnica, drevená kazateľnica a drevená protestantská empora. Na veži kostola sa nachádzajú vzácne vežové hodiny, ako aj tri zvony zhotovené po prvej svetovej vojne.

Galéria

Referencie

Externý zdroj 
ECAV Dobšiná
Kostol na stránkach mesta Dobšiná
OZ Gotická cesta, profil kostola

Dobšiná
Dobšiná
Kultúrne pamiatky v okrese Rožňava
Dobšiná
Dobšiná
Rybár bieločelý

Rybár bieločelý (lat. Sterna striata) je druh z čeľade rybárovité. Hniezdi na Novom Zélande a Tasmánii. Podľa Medzinárodnej únie na ochranu prírody a prírodných zdrojov rybár bieločelý patrí medzi takmer ohrozené druhy, trend celkovej populácie je klesajúci, predpokladá sa pokles v priebehu troch generácií (30.3 roka) o 5.229.1%.

Referencie

Iné projekty

Externé odkazy

Zdroje 

Rybárovité
Čajkovité
Takmer ohrozené druhy
Nemecké národné hokejbalové družstvo mužov

Nemecké národné hokejbalové družstvo mužov je národné družstvo mužov, ktoré reprezentuje Nemecko v medzinárodných hokejbalových súťažiach a priateľských zápasoch. Funguje pod záštitou Deutsche Street- und Ballhockeybund (DSBHB). Jeho najväčším úspechom je bronzová medaila z majstrovstiev Európy v roku 1996.

Vrcholné podujatia 
Nemecké družstvo sa zúčastnilo deviatich turnajov majstrovstiev sveta, prvýkrát v roku 1996. Najlepšie umiestnenie dosiahlo práve na prvom turnaji v Bratislave, na ktorom sa dostalo do semifinále. V ňom v stretnutí so  prehralo a obsadilo celkové 4. miesto. Po rozdelení družstiev do A a B divízie turnaja MS v roku 2005 súťažilo prvé turnaje v B divízii. Rovnako aj turnaj v roku 2007, ktorý organizoval nemecký Ratingen. Na ňom však skončilo domáce družstvo najhoršiejedenáste. V rokoch 2011 a 2013 bolo nasadené do skupín A divízie a na turnaji obsadilo zhodne 8. miesto

Družstvo sa tiež zúčastnilo dvoch turnajov majstrovstiev Európy, na ktorých dokazálo v rokoch 1996 získať bronzovú medailu. O štyri roky neskôr sa zúčastnilo turnaja v českom Moste, na ktorom obsadilo 5. miesto.

Výsledky 
Majstrovstvá sveta

Majstrovstvá Európy

Referencie

Externé odkazy 
 Oficiálna stránka Deutsche Street- und Ballhockeybund archive.org 
 Nemecké družstvo na stránke MS 2013 

Národné hokejbalové družstvá
Hokejbal
Národné
Prešovsko-tarnovská železnica

Prešovsko-tarnovská železnica (, , ) bola železničná trať, vedúca medzi Prešovom a Tarnówom. Vznikla za účelom lepšieho prepojenia severovýchodného Uhorska s Haličou v 70. rokoch 19. storočia.

Vznik 
Aj keď prvé zámery prepojenia regiónov viedli z Prešova cez Dukliansky priesmyk do Przemyśla, v roku 1870 bola vo Viedni povolená výstavba trate do Tarnówa cez Muszynu. Konkurz na jej stavbu a prevádzkovanie vyhrala viedenská banka Union, ktorá mala postaviť a prevádzkovať uhorskú časť trate. Železnicu Prešov – Sabinov – Orlov – Tarnów budovali pre dve koľaje, no položenie druhej bolo podmienené až dosiahnutím určitej vyťaženosti a zisku. Projekt stavby bol schválený v júni 1871, zmluvu na výstavbu podpísala banka 1. októbra 1871 s Oskarom Pongrátzom. Vo februári 1872 vznikla akciová spoločnosť „Uhorská časť prešovsko-tarnówskej železnice“, na ktorú banka previedla koncesné práva i stavebnú zmluvu. Samotná výstavba mala trvať 23 mesiacov a tak 3. marca 1873 bola dotiahnutá a odovzdaná trať po hraničnú obec Orlov. Prvé vlaky boli na 55 km dlhú trať vypravené 1. mája a obsluhovali 8 zastávok.

Už počas výstavby prebiehali rokovania o odkúpení trate spoločnosťou KBŽ, no tie zlyhali, nakoľko spoločnosť KBŽ nemala záujem o prevádzkovanie trate, ale len vlastnenie. Napokon sa majiteľom slovenskej časti Prešovsko-tarnówskej železnice stala spoločnosť MÁV.

Spojenie s Haličou napokon viedlo východnejšou trasou cez Medzilaborce, dokončené v roku 1874, preto bolo prepojenie Orlova na poľský úsek dokončené a trať sprevádzkovaná až v roku 1876. Plánovaná druhá koľaj bola nepotrebná a trať je okrem kratšieho úseku pri Tarnówe v Poľsku dodnes jednokoľajná. 

V súčasnosti vedie v trase slovenského úseku železničná trať Košice – Muszyna.

Pozri aj 
 Dejiny železníc na Slovensku
 Tiská železnica

Externé odkazy 
 Článok o trati
 História železnice

Zdroj  
 PTŽ na zsr.sk

Železničné trate v Poľsku
Železničné trate na Slovensku
Boukal

Prírodná pamiatka Boukal ev.č. 980 sa nachádza na území okresu Písek. Prírodnú pamiatku skôr tvoril lesný rybník so zarastenými brehmi severozápadne od mesta Milevsko v katastri obce Něžovice ležiaci jeden kilometer od obce Zbelítov, avšak od roku 2011 bol k prírodnej pamiatke pridaný aj rybník Slatina nachádzajúci sa južne od Boukala. Správa AOPK České Budějovice. Pamiatka leží v nadmorskej výške 509 metrov.

Pôvodne sa jednalo o chránený prírodný útvar, ktorý bol v roku 1985 preklasifikovaný na prírodnú pamiatku. Hranica chráneného pásma je tvorená dvoma červenými pruhmi, okolo ktorých je ochranné pásmo so šírkou 50 metrov.

Lokalita 

Prírodná pamiatka sa nachádza približne dva kilometre severozápadne od mesta Milevska a približne jeden kilometer od obce Zbelítov. Na južnej hranici územia sa nachádza cesta Milevsko-Lety. Jedná sa o sústavu dvoch rybníkov vzájomne prepojených potokom, vyššie položený je Boukal, nižšie po toku sa nachádza Slatina (v iných zdrojoch uvádzané meno Zlatina). Rybníky sa nachádzajú na západnom úbočí 512 metrov vysokého kopca Spálená, ktorý je úplne zalesnený.

História 

Prírodná pamiatka bola zriadená Vyhláškou Okresného národného výboru v Písku zo 4. decembra 1985 s účinnosťou od 1. februára 1986. Z dôvodu zaradenia časti prírodnej pamiatky medzi Európsky významné lokality kvôli výskytu kunky červenobruchej z roku 2004, bola prírodná pamiatka znovu vyhlásená v roku 2011 na území 8,11 ha (predtým mala veľkosť 4,511 ha) s ochranným pásmom o výmere 6,15 ha. Ochranné pásmo tvorí samostatný polygón, ktorý nie je zahrnutý v spomínaných 8,11 ha. Počas znovuvyhlásenia prírodnej pamiatky bol do územia zahrnutý aj južne položený rybník Slatina.

Prírodné pomery

Flóra 

Rastie tu kosatec žltý (Iris pseudacorus) a lupina biela (Lupinus albus).

Fauna 

Je tu zaznamenaný výskyt 7 druhov obojživelníkov: napríklad silne ohrozených druhov rosničky zelenej (Hyla arborea) a skokana zeleného (Pelophylax esculentus). Z ohrozených druhov sa vyskytujú kunka červenobruchá (Bombina bombina), ropucha bradavičnatá (Bufo bufo), užovka obojková (Natrix natrix). Z vtáctva sa tu vyskytuje potápka malá (Tachybaptus ruficollis) a kaňa močiarna (Circus aeruginosus). Hrádza je lemovaná urastenými jaseňmi štíhlymi (Fraxinus excelsior).

Rastlinné prostredie v okolí rybníka nie je nijako vzácne, ale aj napriek tomu tu vznikli vhodné podmienky pre ohrozené živočíchy, ktorí sú prevažne z radov obojživelníkov a vtáctva.

Vtáky sídlia prevažne na plávajúcich hniezdach v tŕstí a pálke.

Prístup 

K pamiatke sa dá dostať po ceste medzi Milevskom a Hrejkovicami (pre peších, či cyklistov, na začiatku cesty je zákaz vjazdu pre motorové vozidlá). K lokalite vedie dobre značený červený a žltý turistický chodník, ktorý vedie okolo prírodnej pamiatky. Prístupná je i hrádza rybníka, po ktorej vedie chodník.

Panoramatický pohľad

Referencie

Pozri aj 
 Zoznam chránených území v okrese Písek

Iné projekty

Externé odkazy  
 Európsky významné lokality 
 BioLib.cz 
 ONV Písek - Vyhláška o chránených prírodných výtvoroch

Literatúra

Zdroj 

Chránené územia v okrese Písek
Územia európskeho významu v Česku
Rybníky v Česku
Povodie Vltavy
Milevsko
Talianske národné hokejbalové družstvo mužov

Talianske národné hokejbalové družstvo mužov je národné družstvo mužov, ktoré reprezentuje Taliansko v medzinárodných hokejbalových súťažiach a priateľských zápasoch. Funguje pod záštitou Italian National Ball Hockey Federation (INBF). Jeho najväčším úspechom je bronzová medaila z majstrovstiev sveta v roku 2005.

Vrcholné podujatia 
Talianske družstvo sa zúčastnilo siedmich turnajov majstrovstiev sveta, prvýkrát v roku 2003. Hneď na prvom turnaji vo švajčiarskom Sierre sa prebojovalo do semifinále, v ktorom prehralo s  a následne aj v zápase o 3. miesto so . Najlepšie umiestnenie dosiahlo na druhom turnaji konanom v americkom Pittsburghu, na ktorom získalo po výhre v stretnutí o 3. miesto nad  bronzovú medailu. Na turnaji prehralo iba raz, v semifinálovom zápase so Slovenskom. O dva roky neskôr, na turnaji v nemeckom Rattingene, sa opäť dostalo do semifinále. V ňom s , ako aj v zápase o bronz so Slovenskom, neuspelo. Po tom, čo sa nezúčastnilo turnaja v roku 2011, zostúpilo v roku 2013 do skupín B divízie, v ktorých zotrvalo aj v roku 2015. V roku 2017 sa dostalo späť do A divízie, kde obsadilo 10. priečku.

Výsledky 
Majstrovstvá sveta

Majstrovstvá Európy
 nezúčastnilo sa

Referencie

Pozri aj 
 Talianske národné hokejbalové družstvo žien

Externé odkazy 
 Oficiálna stránka Italian National Ball Hockey Federation 
 Talianske družstvo na stránke MS 2015 

Národné hokejbalové družstvá
Hokejbal
Národné
Portugalské národné hokejbalové družstvo mužov

Portugalské národné hokejbalové družstvo mužov je národné družstvo mužov, ktoré reprezentuje Portugalsko v medzinárodných hokejbalových súťažiach a priateľských zápasoch. Funguje pod záštitou Portuguese Ball Hockey Association (PBHA). Jeho najlepším výsledkom je semifinálová účasť na majstrovstvách sveta v rokoch 2005 a 2013.

Vrcholné podujatia 
Portugalské družstvo sa zúčastnilo siedmich turnajov majstrovstiev sveta, prvýkrát v roku 2005. Hneď na prvom turnaji, konanom v americkom Pittsburghu, dosiahlo výrazné umiestnenie, keď sa prebojovalo do semifinále, v ktorom prehralo s  a následne aj v zápase o 3. miesto s . Na ďalších turnajoch už hralo v skupinách A divízie a vždy sa dostalo do štvrťfinálových bojov. Postup do svojho druhého semifinále zaznamenalo v roku 2013 v kanadskom St. John’s, keď vyhralo jednu zo skupín A divízie a priamo sa tak kvalifikovalo medzi 4 najlepšie družstvá. V semifinále so , ako aj v súboji o bronz s , však už na súperov nestačilo.

Výsledky 
Majstrovstvá sveta

Majstrovstvá Európy
 nezúčastnilo sa

Referencie

Externé odkazy 
 Oficiálna stránka Portuguese Ball Hockey Association 
 Portugalské družstvo na stránke MS 2015 

Národné hokejbalové družstvá
Hokejbal
Národné
Grécke národné hokejbalové družstvo mužov

Grécke národné hokejbalové družstvo mužov je národné družstvo mužov, ktoré reprezentuje Grécko v medzinárodných hokejbalových súťažiach a priateľských zápasoch. Funguje pod záštitou Hellenic Ball Hockey Association (HBHA). Jeho najlepším výsledkom je semifinálová účasť na majstrovstvách sveta v rokoch 2015 a 2017.

Vrcholné podujatia 
Grécke družstvo sa zúčastnilo siedmich turnajov majstrovstiev sveta, prvýkrát v roku 2005. Bolo nasadené do skupín B divízie, z ktorej sa mu nepodarilo postúpiť vyššie v roku 2005 a ani v roku 2007, keď skončilo na turnaji až predposledné. V roku 2009 sa však umiestnilo na 9. mieste, ktoré mu zaručovalo postup do A divízie. Hneď na prvom turnaji v A divízii dosiahlo výrazné výsledky, ktoré ho posunuli do zápasov o 5. miesto. S , ako aj v roku 2013 s , v tomto zápase neuspelo a obsadilo zakaždým celkové 6. miesto. Najlepšie umiestnenie dosiahlo o 2 roky neskôr vo švajčiarskom Zugu, kde dokázalo postúpiť vo štvrťfinálovom stretnutí cez Portugalsko do semifinále. V samotnom semifinále s USA, ako aj v zápase o bronzovú medailu s , však prehralo. Rovnaké umiestnienie dosiahlo aj v roku 2017 v Česku, keď v zápase o bronz prehralo s .

Výsledky 
Majstrovstvá sveta

Majstrovstvá Európy
 nezúčastnilo sa

Referencie

Pozri aj 
 Grécke národné hokejbalové družstvo žien

Externé odkazy 
 Oficiálna stránka Hellenic Ball Hockey Association 
 Grécke družstvo na stránke MS 2015 

Národné hokejbalové družstvá
Hokejbal
Národné
Kvalifikácia na Majstrovstvá sveta vo florbale mužov do 19 rokov 2017

Kvalifikácia na Majstrovstvá sveta vo florbale mužov do 19 rokov 2017 bola kvalifikácia vo florbale mužov na MSU19 2017, ktorú organizuje Medzinárodná florbalová federácia (IFF). Zúčastnilo sa jej 14 družstiev z 2 kontinentov, ktoré súťažili o 4 miesta na záverečný turnaj v Divízii B, v 3 kvalifikačných skupinách. Kvalifikácia prebiehala v Európe od 6. do 10. septembra 2016. Ázijsko-oceánska kvalifikácia prebiehala od 18. - 20. septembra 2015. Priamo z MSU19 2015 postúpilo prvých 10 tímov a Kanada, Spojené štáty. Nováčikmi kvalifikácie boli družstvá Francúzska a Iránu.

Priamy postup
Priamo z MSU19 2015 postúpili 10 najvyššie umiestnené tímy, hostiteľská krajina a štáty na americkom kontinente:
  Švédsko
  Fínsko
  Švajčiarsko
  Česko
  Lotyšsko
  Slovensko
  Nórsko
  Poľsko
  Dánsko
  Nemecko
  Kanada
  USA

Účastníci kvalifikácie

Pozn: V zátvorke je uvedené umiestnenie v medzinárodnom rebríčku IFF v roku 2016.

Oceánia 
 Fujiyoshida

Európa 
 Celano

Skupina B

Štatistiky

Európa

Najproduktívnejšie hráči

Zdroj: IFF.com

Referencie

Externé odkazy 
 Európska kvalifikácia na stránke IFF 
 Ázijsko-oceánska kvalifikácia na stránke IFF 
 Oficiálna stránka Ázijsko-oceánskej kvalifikácie

Florbal v 2016
Majstrovstvá sveta vo florbale mužov do 19 rokov
Britské národné hokejbalové družstvo mužov

Britské národné hokejbalové družstvo mužov je národné družstvo mužov, ktoré reprezentuje Spojené kráľovstvo v medzinárodných hokejbalových súťažiach a priateľských zápasoch. Funguje pod záštitou Ball Hockey UK (BHUK). Jeho najlepším výsledkom je 7. miesto z majstrovstiev sveta.

Vrcholné podujatia 
Britské družstvo sa zúčastnilo 7 turnajov majstrovstiev sveta, prvýkrát v roku 2005. Hneď na prvom turnaji dosiahlo svoje najlepšie umiestnenie, keď sa mu zo skupiny B divízie podarilo postúpiť so štvrťfinále, aby neskôr v zápase o 7. miesto zvíťazilo nad . To ho oprávňovalo účinkovať na ďalšom turnaji v A divízie, na ktorom sa udržalo medzi ôsmymi najlepšími tímami. V roku 2009 však zo skupiny A divízii kleslo vďaka slabším výsledkom až na predposledné miesto turnaja. Na nasledujúcich turnajoch nedokázalo nikdy postúpiť zo skupín B divízie ani do preliminačných zápasov a končilo zakaždým na konci konečného poradia družstiev.

Výsledky 
Majstrovstvá sveta

Majstrovstvá Európy
 nezúčastnilo sa

Referencie

Pozri aj 
 Britské národné hokejbalové družstvo žien

Externé odkazy 
 Oficiálna stránka Ball Hockey UK 
 Britské družstvo na stránke MS 2015 

Národné hokejbalové družstvá
Hokejbal
Národné
Fínske národné hokejbalové družstvo mužov

Fínske národné hokejbalové družstvo mužov je národné družstvo mužov, ktoré reprezentuje Fínsko v medzinárodných hokejbalových súťažiach a priateľských zápasoch. Funguje pod záštitou Street Hockey Finland (SHF). Jeho najlepším výsledkom je 2. miesto z majstrovstiev sveta 2019 v Košiciach.

Vrcholné podujatia 
Fínske družstvo sa zúčastnilo troch turnajov majstrovstiev sveta, prvýkrát v roku 2009. Na prvom turnaji bolo nasadené do skupiny B divízie, z ktorej sa nedokázalo kvalifikovať do zápasov o prelimináciu. O dva roky neskôr v Plzni kvôli neúčasti viacerých družstiev sa zúčastnilo skupín A divízie, v ktorej sa dokázalo udržať a obsadilo celkové 7. miestosvoje najlepšie umiestnenie. V roku 2015 na turnaji vo švajčiarskom Zugu súťažilo opäť v A divízii, v ktorej sa udržalo vďaka víťazstvu v preliminačnom zápase nad  a postúpilo do štvrťfinále. V nasledujúcich troch zápasoch s ,  a  však prehralo a obsadilo 8. priečku.

Výsledky 
Majstrovstvá sveta

Majstrovstvá Európy
 nezúčastnilo sa

Referencie

Externé odkazy 
 Oficiálna stránka Street Hockey Finland 
 Fínske družstvo na stránke MS 2015 

Národné hokejbalové družstvá
Hokejbal
Národné
Rick and Morty

Rick and Morty je americký animovaný sci-fi televízny seriál, ktorý vytvorili Justin Roiland a Dan Harmon (tvorca seriálu Community) pre stanicu Adult Swim, kde mal premiéru 2. decembra 2013.

Seriál sleduje interdimenziálne dobrodružstvá šialeného vedca a alkoholika Ricka a jeho ľahko ovplyvniteľného vnuka Mortyho. Vznikol pôvodne ako paródia sci-fi filmu Návrat do budúcnosti.

10. mája 2018 bolo oznámené, že tvorcovia Dan Harmon a Justin Roiland podpísali zmluvu s Adult Swim na ďalších 70 epizód.

Dej
Rick Sanchez je vedecký génius a alkoholik, ktorý sa prisťahoval ku svojej dcére, koňskej chirurgičke Beth. Väčšinu svojho času trávi so svojím vnukom Mortym, prípadne aj s vnučkou Summer, výletmi naprieč multiverzom.

Postavy

Filozofia
Seriál často volí existencialistický pohľad na život, čo je zrejmé hlavne z Rickovho správania a zo spôsobu, akým seriál zobrazuje svet. Zem je neustále zobrazovaná ako bezvýznamná v kontraste s rozsiahlym vesmírom.

Hra
Adult Swim Games vydali začiatkom roka 2016 hru s názvom Pocket Mortys, ktorá je koncipovaná na štýl chytania pokémonov, no úlohou je chytať divokých Mortyov a bojovať s nimi proti rôznym mimozemšťanom, Rickom a Jerrym. Hra je dostupná zadarmo na iOS a Android.

Hodnotenie
Seriál je na väčšine portálov vysoko hodnotený. Portál Rotten Tomatoes ohodnotil seriál na 100% a Metacritic ohodnotil prvú sériu na 85%. Na ČSFD má seriál 92% a v rebríčku nejlepších seriálov je umiestnený na 10. mieste (stav k októbru 2016).

Série a časti

1. séria (2013-14)

2. séria (2015)

3. séria (2017)

4. séria (2019-20)

5. séria (2021)

6. séria (2022)

Referencie

Iné projekty

Externé odkazy
 
 

Kreslené seriály USA
Televízne seriály z roku 2013
Francúzske národné hokejbalové družstvo mužov

Francúzske národné hokejbalové družstvo mužov je národné družstvo mužov, ktoré reprezentuje Francúzsko v medzinárodných hokejbalových súťažiach a priateľských zápasoch. Funguje pod záštitou Association Française de Hockey Ball (AFHB). Jeho najlepším výsledkom je 10. miesto z majstrovstiev sveta.

Vrcholné podujatia 
Francúzske družstvo sa zúčastnilo 4 turnajov majstrovstiev sveta, prvýkrát v roku 2011. Na prvom turnaji bolo nasadené do skupiny B divízie, z ktorej dokázalo postúpiť do finále B divízie. Vo finále síce prehralo s , ale kvalifikovalo sa do preliminačného zápasu, v ktorom zvíťazilo nad  a postúpilo na nasledujúcom turnaji do A divízie. O dva roky neskôr v kanadskom St. John’s, už v A divízii, prehralo všetky zápasy na turnaji a obsadilo posledné miesto A divízie, čím zostúpilo do nižšej divízie. V roku 2015 na turnaji vo švajčiarskom Zugu nedokázalo postúpiť do zápasov o prelimináciu a obsadilo napokon až 16. miesto.

Výsledky 
Majstrovstvá sveta

Majstrovstvá Európy
 nezúčastnilo sa

Referencie

Externé odkazy 
 Oficiálna stránka Association Française de Hockey Ball  
 Francúzske družstvo na stránke MS 2015 

Národné hokejbalové družstvá
Hokejbal
Agi Jankuláková

Agi Jankuláková je slovenská spisovateľka žijúca v Košiciach.

Tvorba  
Básnické zbierky
 2009 – Bod zlomu / Breaking Point (2009, Agentúra Signum) 
 2010 – Anjel – Hold mužom, ktorí obohatili môj život (2010, Agentúra Signum)
 2011 – Bublifuk (2011, Agentúra Signum) 
 2012 – Srdculienka-Smiechulienka (2012, Agentúra Signum) 

Romány
 2013 – Tango v slabinách (2013, Agentúra Signum) 
 2014 – Banánový stejk (2014, Agentúra Signum) 
 2015 – Mala som celý zverokruh (2015, Albert Marenčin – Vydavateľstvo PT, aj e-book) 
 2016 – Moje ženy zverokruhu (2016, Albert Marenčin – Vydavateľstvo PT)

Referencie

Externé odkazy 
 Osobná stránka spisovateľky

Slovenskí spisovatelia
Osoby s neistým dátumom narodenia
Arménske národné hokejbalové družstvo mužov

Arménske národné hokejbalové družstvo mužov je národné družstvo mužov, ktoré reprezentuje Arménsko v medzinárodných hokejbalových súťažiach a priateľských zápasoch. Funguje pod záštitou International Ball Hockey Association of Armenia (IABHA), ktorá vznikla v Kanade v roku 2012 a jej hráči sú tvorení naturalizovanými Kanaďanmi alebo kanadskými a americkými potomkami Arménov. Najlepším výsledkom družstva je 15. miesto z majstrovstiev sveta v roku 2017.

Vrcholné podujatia 
Arménske družstvo sa zúčastnilo 3 turnajov majstrovstiev sveta, prvýkrát v roku 2013. Na prvom turnaji bolo nasadené do skupiny B divízie, v ktorej dokázalo bodovať v zápasoch s  a , napriek tomu obsadilo až poslednú priečku. O dva roky neskôr na turnaji vo švajčiarskom Zugu bodovalo v jednej zo skupín B divízie iba s , keď s ním remizovalo, potom vo vyraďovacej fáze dvakrát prehralo a skončilo opäť na poslednom mieste. V roku 2017 v Pardubiciach už dokázalo zvíťaziť v 4 stretnutiach a obsadilo konečné 15. miesto.

Výsledky 
Majstrovstvá sveta

Majstrovstvá Európy
 nezúčastnilo sa

Referencie

Externé odkazy 
 Oficiálna stránka International Ball Hockey Association of Armenia 
 Arménske družstvo na stránke MS 2015 

Národné hokejbalové družstvá
Hokejbal
Michovka (prírodná pamiatka)

Michovka je chránený rybník, prírodná pamiatka ev. č. 995 v katastrálnom území Brloh (Drhovle) v okrese Písek. Správa AOPK České Budějovice. Pamiatka je situovaná na severozápadnom okraji obce Brloh.

Pod výpusťou rybníka sa nachádza malá perej, ktorá sa zarezáva do obnaženej skaly. V zime tu vzniká zamrznutý vodopád.

Dôvod ochrany 
Chránený je tu rybník s výskytom osobitne chránených druhov živočíchov a významné rastlinné spoločenstvá.

Prírodné pomery

Flóra 
Z botanického hľadiska je unikátne spoločenstvo krátkostebelnej vegetácie na hrádzi, ktoré vzniklo na vápencovom podklade vďaka dlhodobej pastve oviec a kôz. Významné sú tiež porasty vápencových skál. Rastie tu napr. dúšovka roľná (Acinos arvensis), cesnak planý (Allium oleraceum), bodliak ovisnutý (Carduus nutans), kostrava ametystová (Festuca rupicola), timotejka tuhá (Phleum phleoides), horčinka chochlatá (Polygala comosa), krvavec menší (Sanguisorba minor), divozel kukučkovitý (Verbascum lychnitis), ranostaj pestrý (Securigera varia), ometlina štíhla (Koeleria pyramidata), slezinník rutovitý (Asplenium ruta-muraria), iskerník hľuznatý (Ranunculus bulbosus), ojedinele tiež veronika hrdobarkovitá (Veronica teucrium) a sezel ročný (Seseli annuum) a rad ďalších.

Na brehu rybníka rastie vzácna ostrica metlinatá (Carex paniculata).

Fauna 
Žijú tu dva silne ohrozené druhy - skokan zelený (Pelophylax esculentus) a jašterica krátkohlavá (Lacerta agilis) a dva druhy ohrozené - užovka obojková (Natrix natrix) a strakoš obyčajný (Lanius collurio). Bol tu zaznamenaný tiež kriticky ohrozený kalužiak červenonohý (Tringa totanus) a ohrozený bocian biely (Ciconia ciconia).

Referencie

Pozri aj 
 Zoznam chránených území v okrese Písek

Iné projekty

Externé odkazy  
 ONV Písek - Vyhláška o chránených prírodných výtvoroch 
 Na stránke BioLib.cz

Literatúra

Zdroj 

Chránené územia v okrese Písek
Rybníky v Česku
Povodie Otavy
Silvia Shahzad

Mgr. Silvia Shahzad, rod. Petruchová (* 28. máj 1976, Nitrianske Pravno) je slovenská politička a ekonómka. Vo volebnom období 20162020 bola poslankyňou Národnej rady Slovenskej republiky za stranu OĽaNO. V máji 2021 oznámila vstup do strany Spolu.

Život a vzdelanie 
Silvia Shazad bakalársky diplom získala na detašovanom pracovisku Ekonomickej univerzity v Prievidzi. Popri škole pracovala ako účtovníčka. Pracovala tiež vo Výrobnom družstve invalidov v Prievidzi v administratíve a personalistike. Zúčastnila sa Abilymbiády v Indii. V roku 2010 absolvovala Fakultu matematiky, fyziky a informatiky Univerzity Komenského a získala magisterský titul v odbore pravdepodobnosť a matematická štatistika.

Parlamentné pôsobenie 
Vo voľbách v roku 2016 kandidovala na 8. mieste kandidátky OĽaNO. Do parlamentu kandidovala aj preto, aby dala hlas pre ľudí s handicapom, sama sa pohybuje na vozíčku. Vo voľbách získala 2 731 preferenčných hlasov a získala tak 18. miesto a bola (ako predposledná) zvolená do NR SR. V parlamente je členka Výboru NR SR pre sociálne veci. Je tiež prvá poslankyňa na vozíčku.

Osobný život 
V septembri 2016 sa vydala za Yasira Shahzada, žiadateľa o azyl v Nemecku, pôvodom z Pakistanu.

Referencie

Externé odkazy 
 Parlamentný profil
 Stránka na webe OĽaNO
https://dennikn.sk/minuta/2379502/?ref=mpm

Osobnosti z Nitrianskeho Pravna
Absolventi Ekonomickej univerzity v Bratislave
Absolventi Fakulty matematiky, fyziky a informatiky Univerzity Komenského v Bratislave
Politici OĽaNO
Politici SPOLU
Slovenskí ekonómovia
Poslanci NR SR (2016 – 2020)
Čierne protesty

Čierne protesty sa konali v Poľsku proti zavedeniu prísnejších pravidiel pre potraty.

Návrh a situácia 
Podľa návrhu nového zákona ženám v Poľsku hrozilo 5 až 10 ročné väzenie za interrupciu „v prípade znásilnenia, incestu, ohrozenia zdravia matky či vrodených porúch dieťaťa“. Rovnaký trest mohol stihnúť aj lekára, ktorý by zákrok vykonal. Ročne sa v Poľsku legálne uskutoční menej než tisíc legálnych interrupcií. Pritom však 80 až 190 tisíc žien hľadá potrat buď v zahraničí alebo v nelegálnych podmienkach v krajine. Vykonanie potratu pred návrhom nebolo kriminalizované

Protesty 
1. októbra sa konal protest pred poľským senátom ktorého sa zúčastnili ľudia v oblečení v čiernom. Pre protesty sa preto zaužívali hashtagy #czarnyprotest a #blackprotest. 3. októbra sa konali celosvetové protesty. V samotnej Varšave malo do ulíc výjsť 20 000 ľudí a 100 000 Poliek sa oblieklo do čierneho. Len 11% Poliakov podporovalo sprísnenie zákonov o potrate.

Dopad 
Protesty mali zmeniť názor vlády. Vládna strana Právo a spravodlivosť nakoniec návrh nepodporila. Proti návrhu nového zákona nakoniec hlasovalo 352 zo 428 poslancov.

Referencie 

Protesty
2016 v Poľsku
Pro-life hnutia
Hayden Panettierová

Hayden Panettierová (; * 21. august 1989, Palisades, New York, USA) je americká herečka a modelka, známa predovšetkým vďaka seriálu Hrdinovia z roku 2005.

Detstvo a mladosť 
Panettierová sa narodila manželom Skipovi a Lesley Panettiereovým v auguste 1989 ako najstaršia z dvoch súrodencov. Už odmalička jej rodičia chceli, aby sa presadila v Hollywoode, preto sa už v 11 mesiacoch objavovala v reklamách (natočila ich okolo 50) a v 4 rokoch bola vybraná do seriálu One Life to Live.

Kariéra 
Medzi rokmi 1994 a 1997 sa objavila ako 4 ročná Sarah v seriáli One Life to Live a od rokov 1997 až po 2000 sa objavila ako malinká Lizzie v seriáli Guiding Light. Postava Lizzie, v seriáli zápasila s leukémiou.

V roku 1999 bola za film televíznej stanice Lifetime -  If You Believe nominovaná na cenu Young Artist Award v kategórii "Mladá 10 ročná herečka" a "Najlepšie vystúpenie v TV Filme alebo Pilotnom dieli."

Stvárnila vedľajšiu úlohu v dráme Raising Helen, kde stvárňuje neter Helen, ktorú si zahrala herečka Kate Hudson, či vo filme Ice Princess, ktorý poukazuje na život krasokorčuliarky. Zlom jej kariéry nastal v roku 2006, keď získala rolu Claire Bennettovej v seriáli Hrdinovia, kde si zahrala po boku hercov ako Ali Larter či Milo Ventimiglia. O dva roky neskôr, sa objavila vo filme Fireflies in the Garden po boku Ryana Reynoldsa a Julie Roberts. Panettierová rada dabuje, prepožičala svoj hlas do animovanej rozprávky Alfa a Omega. V roku 2011 stvárnila rolu Kirby Reed v hororovom slasheri Scream 4 .

V roku 2012 sa znova vrhla na točenie televíznych seriálov, účinkovala v seriáli Nashville, pre ktorý nahrala aj niekoľko pesničiek, a v ktorom úspešne stvárňovala country hviezdu Juliette Barnes až do roku 2018.V roku 2016 sa objavila v dráme Custody.

Súkromný život 
Od roku 2009, s prestávkami, do roku 2018 chodila so svetovým šampiónom v boxe Vladimirom Kličkom. V máji 2011 Panettierová oznámila, že sa dvojica rozišla,  v apríli 2013 sa však dali znovu dohromady. V roku 2014 sa im narodila dcéra Kaya Evdokia. Panettierová trpela ťažkou popôrodnou depresiou. V roku 2018 sa s Vladimirom rozišla, pričom ich spoločná dcéra zostala vo Vladimirovej starostlivosti. V tom istom roku začala chodiť s Brianom Hickersonom, no tento vzťah nebol šťastný, keďže v roku 2019 uzreli mediálny svet správy o tom, ako Hickerson týral Panettierovú a súdnym príkazom dostal zákaz približovania sa k nej. Rozišli sa vo februári 2020.

Poznámky

Iné projekty

Externé odkazy
 
 

Filmové herečky USA
Televízne herečky USA
Dabingové herečky USA
Modelky USA
Detskí herci
Osobnosti z New Yorku
Rozprávači audiokníh
Národný park Stelvio

Národný park Stelvio () sa nachádza v pohorí Ortles v talianskych regiónoch Tridentsko-Horná Adiža a Lombardsko, na severe Talianska. Bol založený v roku 1935. Svojou rozlohou cez  patrí k najväčším národným parkom v Alpách. Zahŕňa územia sedimentárnych a magmatických hornín, veľké množstvo vrcholov vyšších ako , hlboké alpínske údolia a približne 110 jazier.

Za symbol národného parku Stelvio sa pokladá orol skalný. Vzácnych zvierat tu ale žije oveľa viac - kamzík, kozorožec, svišť, zajac belák, hlucháň hôrny, snehuľa horská, salamandra čierna. Z flóry sú tu na poprednom mieste hlavne porasty vyše sto rokov starých smrekovcov a borovíc. Do parku sa samozrejme počítajú tiež rozsiahle ľadové plochy, medzi ktorými hrá prím ľadovec himalájskeho typu - Ghiacciaio dei Forni s rozlohou 20 km². Najvyšším vrcholom oblasti je Ortler (). Park pretína vysokohorská cesta vedúca z Bormia do Pradu prekonávajúca vo svojom strede cestné sedlo Passo dello Stelvio (Stilfser Joch) do výšky .

Referencie

Iné projekty

Externé odkazy 
 Oficiálne stránky
 Stránky správy parkov o Parku Stelvio

Národné parky v Taliansku
Tridentsko-Horná Adiža
Lombardsko
Majstrovstvá Európy v inline skater hockey mužov 2003

Majstrovstvá Európy v inline skater hockey mužov 2003 bol v poradí 7. turnaj majstrovstiev Európy v inline skater hockey mužov, ktoré organizuje Medzinárodná federácia inline skater hockey (IISHF). Konal sa v októbri 2003 v Doncasteri, v Spojenom kráľovstve, za účasti 4 tímov. Spojené kráľovstvo bolo organizátorom európskeho šampionátu mužov druhýkrát, predtým hostilo toto podujatie v roku 2000, v Brightone. Spolu s mužmi sa organizoval v Doncasteri aj turnaj juniorov. 

Svoj tretí titul získalo Nemecko, ktoré vo finálovom stretnutí zvíťazilo nad obhajcom prvenstva zo Švajčiarska.

Výsledky

Základná skupina

Play-off

Semifinále

Stretnutie o 3. miesto

Finále

Konečné poradie 

Muži

Juniori

Externé odkazy 
 Oficiálna stránka Medzinárodnej federácie inline skater hockey 
 Oficiálna stránka Britskej federácie inline skater hockey

Zdroj 
 ME 2003 na stránke Nemeckej federácie inline skater hockey 

Šport v 2003
Muži
Inline skater hockey
2003 v Spojenom kráľovstve
Velký Potočný

Velký Potočný je prírodná pamiatka, ev. č. 985, zahŕňajúca Velký potočný rybník s okolím nachádzajúci sa na území okresu Písek, na severozápadnom okraji obce Kestřany (katastrálne územie Staré Kestřany ) približne 1 kilometer od obce. Správu nad pamiatkou zastrešuje AOPK České Budějovice. Chránená pamiatka sa rozkladá na území o rozlohe 38,87 ha, ale celková plocha vrátane ochranného pásma dosahuje až 41,87ha. Pamiatka je dosiahnuteľná z asfaltovej cesty Kestřany-Dobev, ktorá vedie priamo okolo nej a prípadne i po poľnej ceste, ktorá vedie v územím pamiatky.

Ochrana 
Rybník a jeho pobrežné oblasti sú významným biotopom celého radu vzácnych rastlín a živočíchov, čo je dôvodom jeho ochrany. Zo živočíchov sa tu vyskytujú prevažne vtáky ako chriašteľ vodný (Rallus aquaticus), trsteniarik veľký (Acrocephalus arundinaceus), hus divá (Anser anser), potápka chochlatá (Podiceps cristatus), potápka čiernokrká (Podiceps nigricollis), potápka malá (Tachybaptus ruficollis), kaňa močiarna (Circus aeruginosus), vlha obyčajná (Oriolus oriolus), strakoš obyčajný (Lanius collurio) alebo výr skalný (Bubo bubo).

Na obnažených brehoch rybníka je možné zo vzácnych rastlinných druhov uvidieť napr. šachor hnedý (Cyperus fuscus), škripík štetinatý (Isolepis setacea), ostricu českú (Carex bohemica) a iné.

Oblasť je súčasne významnou migračnou zastávkou vtákov. Okrem vtákov sa tu objavujú aj obojživelníky ako napr. skokan zelený (Pelophylax esculentus).

Referencie

Pozri aj 
 Zoznam chránených území v okrese Písek

Iné projekty

Externé odkazy  
 ONV Písek - Vyhláška o chránených prírodných výtvoroch 
 Na stránke BioLib.cz

Literatúra

Zdroj 

Chránené územia v okrese Písek
Rybníky v Česku
Kestřany
Sarah Paulsonová

Sarah Paulsonová (; * 17. december 1974, Tampa, Florida) je americká televízna a divadelná herečka.

Začínala hraním v divadelných predstaveniach, potom od roku 1990 účinkovala aj vo filmoch a seriáloch ako napr. American Gothic a Jack a Jill. Neskôr sa objavila aj v komédiách Po čom ženy túžia, Kašlem na lásku. Od roku 2006 do 2007 hrala v seriáli Studio 60 a za svoju úlohu bola nominovaná na Zlatý glóbus. V roku 2012 bola Paulsonová nominovaná na Zlatý glóbus za vedľajšiu úlohu v televíznom filme Game Change, kde hrala Nicolle Wallaceovú. V roku 2013 stvárnila rolu Mary Eppsovej v historickej dráme 12 rokov otrokom, ktorý získal v roku 2013 Oscara za najlepší film. V roku 2014 bola nominovaná na Primetime Emmy Award za najlepšiu vedúcu úlohu v tretej sérii American Horror Story. Od roku 2016 hrá v American Crime Story.

Seriály

Iné projekty 

Divadelné herečky USA
Filmové herečky USA
Držiteľky ceny Zlatý glóbus za najlepší ženský herecký výkon v miniseriáli alebo televíznom filme
Držiteľky ceny Emmy za najlepší ženský herecký výkon v miniseriáli alebo televíznom filme
LGBT osobnosti USA
Osobnosti z Tampy
Držitelia Screen Actors Guild Award
Brodník sivý

Brodník sivý (iné názvy: kalužiak ruský, kalužiak vyvrátenozobý, kalužiak obrátenozobý; Xenus cinereus) je druh vtáka z čeľade slukovité (Scolopacidae). Hniezdi v močaristej tajge i tundre východnej a centrálnej palearktickej oblasti. Podľa Medzinárodnej únie na ochranu prírody a prírodných zdrojov brodník sivý patrí medzi najmenej ohrozené druhy, trend celkovej populácie je klesajúci, odhadovaný pokles v Európe je 25% za obdobie troch generácií (19,2 rokov).

Výskyt a stav na Slovensku 
Zo Slovenska existuje 11 oficiálne akceptovaných záznamov. Osem z 20. storočia, z nich sedem z východného Slovenska a jedno zo stredného Slovenska. V 21. storočí sa vyskytol 3 krát. V poradí deviate akceptované pozorovanie bolo zdokumentované koncom mája 2010. Desiate pozorovanie je takisto z mája, v roku 2013.  Jedenástym výskytom je pozorovanie koncom augusta v roku 2015. V zozname vzácnych a zriedkavých druhov vtákov databázového systému Birding Slovakia je možné násť ďalšie podrobnosti pozorovaní, najmä z 21. storočia.

Ekosozologický status v roku 1995 Im - nezaradený migrant, resp. nehniezdič. V roku 1998 žiadny. Európsky ochranársky status nezaradený SPEC. Stupeň ohrozenia S - vyhovujúci ochranársky status.

Referencie

Iné projekty

Externé odkazy 
 
 

Slukovité
Najmenej ohrozené druhy
Vtáky na Slovensku
Zoznam chránených území v Prahe

Toto je zoznam chránených území v Prahe aktuálny k októbru roku 2020 , v ktorom sú uvedené chránené územia v oblasti hlavného mesta Česka Prahy. Na území hlavného mesta Prahy je vyhlásených celkom 95 maloplošných chránených území, z toho 70 prírodných pamiatok, 16 prírodných rezervácií a 8 národných prírodných pamiatok a jedna chránená krajinná oblasť. Tie zaberajú plochu 2200 ha, teda 4% z celkovej rozlohy mesta. Na území mesta je vyhlásených tiež 11 prírodných parkov, ktoré sa rozkladajú na cca 20% rozlohy mesta.

Externé odkazy 
 Príroda, krajina a zeleň v Prahe (ENVIS, mestský informačný servis o životnom prostredí v Prahe)
 Chránené územia geologického významu
 Pražské prírodné parky

Zdroj 
 Dáta v tabuľke boli prevzaté z databázy AOPK ČR.

Chránené územia Prahy
 
Praha
Rafał Blechacz

Rafał Blechacz (* 30. jún 1985, Nakło nad Notecią, Poľsko) je poľský klavirista, absolútny víťaz prestížnej Chopinovej medzinárodnej klavírnej súťaže v roku 2005.

Životopis 
S hrou na klavír začínal až v ôsmich rokoch, z počiatku uvažoval aj o hre na organ. V roku 2007 promoval na Hudobnej akadémii Feliksa Nowowiejského v Bydgoszczi, kde študoval u Katarzyny Popowové-Zydron.

Jeho hviezdnu kariéru odštartoval úspech z 21. októbra 2005 v Chopinovej medzinárodnej klavírnej súťaži vo Varšave, kedy získal hlavné ceny v týchto piatich kategóriách: polonéza, mazurka, sonáta, klavírny koncert a najlepší poľský účastník súťaže.

V roku 2007 nahral v spoločnosti Deutsche Grammophon komplet Chopinových prelúdií, druhé CD z roku 2008 pre Deutsche Grammophon obsahovalo sonáty ďalších svetových skladateľov (Haydn, Beethoven, Mozart), tretie CD z roku 2009 obsahuje oba Chopinove klavírne koncerty.

Dôležité koncertantné úspechy 
 1996 - Prvá cena v klavírnej súťaži Chariot Apolla.
 1997 - Prvá cena a čestné uznanie za klavírny prednes skladieb Frederica Chopina v národnej súťaži v Sagane.
 1998 - Druhá cena v súťaži skladateľa K. Pałbickiego v Bydgoszczi.
 1999 - Druhá cena v celoštátnej súťaži Chopin pre deti a mládež.
 2002 - Druhá cena v Medzinárodnej súťaži pre mladých klaviristov "Arthur Rubinstein in memoriam" v Bydgoszczi.
 2002 - Titul laureáta zo súťaže "Mladé pódium XXXVI" v rámci poľského klavírneho festivalu v Slupsku.
 2003 - Druhá cena na piatej medzinárodnej klavírnej súťaži v Hamamatsu v Japonsku.
 2004 - Prvá cena na Medzinárodnej klavírnej súťaži v Maroku.
 2005 - 21. októbra sa stal víťazom pätnásteho ročníka Chopinovej medzinárodnej klavírnej súťaže.

Referencie

Iné projekty

Externé odkazy 
 Rafał Blechacz - oficiálna stránka
 Rafał Blechacz's fan club
 Rafal Blechacz Performed in Warsaw - NPR 18OCT2006
 Rafal Blechacz recorded Chopin's two Piano Concertos - NPR 14FEB2010

Zdroj 

Poľskí klaviristi
Majstrovstvá Strednej Ameriky v halovom pozemnom hokeji 2016

Majstrovstvá Strednej Ameriky v halovom pozemnom hokeji 2016 bol v poradí 3. turnaj majstrovstiev Strednej Ameriky v halovom pozemnom hokeji, ktoré organizuje Panamerická federácia pozemného hokeja (PAHF). Konal sa v dňoch od 28.30. októbra 2016 v Panama City, v Paname, za účasti 4 mužských a 4 ženských tímov. Zápasy sa odohrali v aréne Gimnasio Yuyin Luzcando. Tituly obhájili družstvá  a domácej .

Účastníci 

Muži

Pozn: Číslo v zátvorke udáva umiestnenie vo svetovom rebríčku FIH k februáru 2015.

Ženy

Pozn: Číslo v zátvorke udáva umiestnenie vo svetovom rebríčku FIH k februáru 2015.

Výsledky

Muži

Základná skupina

Play-off

Stretnutie o 3. miesto

Finále

Ženy

Základná skupina

Play-off

Stretnutie o 3. miesto

Finále

Konečné poradie 

Muži

Ženy

Referencie

Externé odkazy 
 Oficiálna stránka Panamerickej federácie pozemného hokeja /

Zdroje 
 Mužský a ženský turnaj Majstrovstiev Strednej Ameriky 2016 na stránke Panamerickej federácie pozemného hokeja /
 Mužský a ženský turnaj Majstrovstiev Strednej Ameriky 2016 na štatistickej stránke Medzinárodnej federácie pozemného hokeja 

Pozemný hokej v 2016
Majstrovstvá Strednej Ameriky v halovom pozemnom hokeji
Športové podujatia v Paname
Margot Robbiová

Margot Robbiová (; * 2. júl 1990, Dalby, Austrália) je austrálska herečka. V roku 2018 bola nominovaná na cenu Academy Awards za životopisný film Ja, Tonya.

Životopis 
Margot Elise Robbiová  sa narodila na severovýchode Austrálie v meste Dalby, kde strávila veľa času na farme jej prarodičov. Vyštudovala Somerset College, neskôr sa presťahovala do Melbroune, kde začala navštevovať herecké kurzy. Jej prvá herecká šanca prišla vo filme Vigilante a I.C.U z roku 2008. Diváci si Margot veľmi obľúbili a v tom roku už bola nominovaná na viaceré ocenenia. Predovšetkým vďaka seriálu Neighbours, kde stvárnila postavu menom Donna Freeman. Seriál opustila v roku 2010 a rozhodla sa nájsť šťastie v Hollywoode. Tam sa objavuje po boku Christiny Ricci v seriálovej dráme Pán Am. Ďalšie herecké príležitosti jej prišli vo filmoch ako Lásky čas s Rachel McAdamsovou alebo Vlk z Walk Street s Leonarodom DiCapriom. V roku 2015 bola nominovaná na cenu BAFTA ako vychádzajúca hviezda. V roku 2016 sa objavila vo filmoch ako Legenda o Tarzanovi či Jednotka samovrahov, kde stvárnila Harley Quinn.

Referencie

Poznámky

Iné projekty 

Austrálske filmové herečky
Austrálske televízne herečky
Držitelia Critics' Choice Movie Awards
Držitelia ceny AACTA